Den nordjyske uddannelsesinstitution skal i alt spare 38 til 44 millioner kroner. Derfor fremlægger rektor Niels Horsted mandag spareplanen for UCN's samarbejdsudvalg og tirsdag for institutionens bestyrelse. - Det er enormt træls, at man rammer uddannelsessteder som vores ekstra hårdt. Vi håber at kunne klare en del af reduktionen ved naturlig afgang, men vi undgår ikke fyringer, siger Niels Horsted til Nordjyske. Ud over de 40 færre stillinger på UCN betyder spareplanen, at de studerende skal forberede sig på at skoledagene kan blive længere, og at de kan rokere mellem flere forskellige uddannelsessteder i løbet af en skoleuge. Med spareplanen kan UCN beholde samtlige uddannelser, som skolen i øjeblikket udbyder.

Opsummering:
Det koster 40 personer jobbet, men samtidig bevares alle uddannelser. Sådan lyder en spareplan for University College Nordjylland (UCN), som rektor Niels Horsted mandag præsenterer. Det skriver Nordjyske.